ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยการรับรองเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยพ.ศ. ๒๕๕๐ เพื่อให้การกำกับดูแลความปลอดภัยการใช้เครื่องปฏิกรณ์ปรมาณูวิจัยเป็นไปตามมาตรฐานสากลและเกิดความมั่นใจว่าการปฏิบัติงานที่เกี่ยวข้องกับการใช้เครื่องปฏิกรณ์ปรมาณูวิจัยเป็นไปอย่างมีระบบโดยมีกระบวนการกำกับดูแลความปลอดภัยที่เหมาะสมอาศัยอำนาจตามความในมาตรา๙ (๓) และ (๔) แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔คณะกรรมการพลังงานปรมาณูเพื่อสันติ จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการพลังงานปรมาณูเพื่อสันติว่าด้วยการรับรองเจ้าหน้าที่ปฏิบัติงานเดินเครื่องปฏิกรณ์ปรมาณูวิจัย พ.ศ. ๒๕๕๐ข้อ๒[๑]ระเบียบนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้เครื่องปฏิกรณ์ปรมาณูวิจัย หมายถึงระบบอุปกรณ์ที่ใช้สำหรับก่อให้เกิดพลังงานปรมาณูอันเกิดจากปฏิกิริยาการแยกหรือการรวมนิวเคลียสของปรมาณูอย่างต่อเนื่องและสามารถควบคุมได้โดยมีวัตถุประสงค์เพื่อการวิจัยเจ้าหน้าที่ปฏิบัติงานเดินเครื่องปฏิกรณ์ปรมาณูวิจัย หมายถึง เจ้าหน้าที่เดินเครื่องปฏิกรณ์ปรมาณูวิจัยเจ้าหน้าที่เดินเครื่องปฏิกรณ์ปรมาณูวิจัยอาวุโสและเจ้าหน้าที่ควบคุมการเดินเครื่องปฏิกรณ์ปรมาณูวิจัยเจ้าหน้าที่เดินเครื่องปฏิกรณ์ปรมาณูวิจัย หมายถึงบุคลากรที่ผ่านการรับรองมาตรฐานการรับรองเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยในระดับเจ้าหน้าที่เดินเครื่องปฏิกรณ์ปรมาณูวิจัยและปฏิบัติหน้าที่เดินเครื่องปฏิกรณ์ปรมาณูวิจัยเจ้าหน้าที่เดินเครื่องปฏิกรณ์ปรมาณูวิจัยอาวุโสหมายถึงบุคลากรที่ผ่านการรับรองมาตรฐานการรับรองเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยในระดับเจ้าหน้าที่เดินเครื่องปฏิกรณ์ปรมาณูวิจัยอาวุโสและปฏิบัติหน้าที่เดินเครื่องปฏิกรณ์ปรมาณูวิจัยเจ้าหน้าที่ควบคุมการเดินเครื่องปฏิกรณ์ปรมาณูวิจัยหมายถึงบุคลากรที่ผ่านการรับรองมาตรฐานการรับรองเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยในระดับเจ้าหน้าที่ควบคุมการเดินเครื่องปฏิกรณ์ปรมาณูวิจัยและปฏิบัติหน้าที่ให้คำปรึกษาและควบคุมการเดินเครื่องปฏิกรณ์ปรมาณูวิจัยในแต่ละช่วงระยะเวลาการทำงานการรับรอง หมายถึงกระบวนการที่จะนำไปสู่การรับรองคุณสมบัติเป็นลายลักษณ์อักษรเพื่อแสดงว่าบุคคลนั้น ๆมีความรู้ความสามารถที่จะปฏิบัติงานเป็นเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยในระดับที่จะขอการรับรองใบรับรอง หมายถึงเอกสารที่กำหนดขึ้นเพื่อเป็นหลักฐานแสดงถึงการรับรองว่าบุคคลนั้นมีความรู้ความสามารถที่จะปฏิบัติงานเป็นเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยในระดับที่จะขอการรับรององค์กรทดสอบคุณสมบัติ หมายถึงสำนักงานปรมาณูเพื่อสันติ หรือหน่วยงาน สถาบันหรือคณะกรรมการทดสอบที่ได้รับมอบหมายจากสำนักงานปรมาณูเพื่อสันติผู้ขอการรับรอง หมายถึงบุคคลที่ยื่นคำขอการรับรองเป็นเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยวุฒิการศึกษา หมายถึงระดับการศึกษาซึ่งบุคคลผู้ขอการรับรองได้สำเร็จการศึกษาและได้รับเอกสารรับรองจากสถาบันการศึกษาที่ก.พ. ให้การรับรองมาตรฐานการรับรอง หมายถึงมาตรฐานการรับรองเจ้าหน้าที่ปฏิบัติงานเดินเครื่องปฏิกรณ์ปรมาณูวิจัย (พปส.๐๑ - ปปว-๐๒)มาตรฐานหลักสูตร หมายถึงมาตรฐานหลักสูตรการฝึกอบรมเจ้าหน้าที่ปฏิบัติงานเดินเครื่องปฏิกรณ์ปรมาณูวิจัย(พปส.๙ (๔) - ปปว-๐๑)ข้อ๔ให้เลขาธิการสำนักงานปรมาณูเพื่อสันติรักษาการตามระเบียบนี้หมวด ๑สมรรถนะของเจ้าหน้าที่ปฏิบัติงานเดินเครื่องปฏิกรณ์ปรมาณูวิจัย ข้อ๕ผู้ที่จะได้รับใบรับรองเป็นเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยนอกจากจะต้องมีคุณสมบัติตามที่กำหนดไว้ในมาตรฐานการรับรองแล้วยังจะต้องสอบผ่านเพื่อให้ได้ใบรับรองเป็นเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยตามที่สำนักงานปรมาณูเพื่อสันติกำหนดขึ้นหมวด ๒การรับรองและขึ้นทะเบียนเจ้าหน้าที่ปฏิบัติงานเดินเครื่องปฏิกรณ์ปรมาณูวิจัย ข้อ๖ ให้สำนักงานปรมาณูเพื่อสันติมีอำนาจหน้าที่ดำเนินงานรับรองคุณสมบัติและขึ้นทะเบียนเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยโดยมอบหมายให้องค์กรทดสอบคุณสมบัติมีอำนาจหน้าที่ทดสอบคุณสมบัติของเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยข้อ๗ ให้สำนักงานปรมาณูเพื่อสันติมีอำนาจหน้าที่ดังต่อไปนี้(๑) รับคำขอการรับรอง และตรวจสอบคุณสมบัติของผู้ขอการรับรอง(๒) จัดทำประกาศสอบ ดำเนินการทั่วไปเกี่ยวกับการรับสมัครและจัดสอบ(๓) กำหนดหลักเกณฑ์ วิธีการสอบ และการวัดผล(๔) จัดทำฐานข้อมูล และขึ้นทะเบียน(๕) ดำเนินการจัดทำใบรับรอง(๖) ประสานงานกับหน่วยงาน หรือผู้เกี่ยวข้อง(๗) ดำเนินการอื่นที่เกี่ยวข้องกับการรับรองส่วนรายละเอียดตามอำนาจหน้าที่ของสำนักงานปรมาณูเพื่อสันติข้างต้นได้ระบุไว้ในมาตรฐานการรับรองและแนวปฏิบัติวิธีการสอบเพื่อให้ได้ใบรับรองเป็นเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยข้อ๘ องค์กรทดสอบคุณสมบัติมีอำนาจหน้าที่ดำเนินการร่วมกับสำนักงานปรมาณูเพื่อสันติในเรื่องดังต่อไปนี้(๑) ดำเนินการใด ๆ เกี่ยวกับการได้มาซึ่งข้อสอบ และการวัดผลตามหลักเกณฑ์ที่สำนักงานปรมาณูเพื่อสันติกำหนดขึ้น(๒) จัดทำรายชื่อผู้สอบผ่านเกณฑ์และคะแนนสอบแต่ละวิชาเสนอต่อเลขาธิการสำนักงานปรมาณูเพื่อสันติเพื่อลงนามในใบรับรองข้อ๙ การรับรองเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยให้ใช้วิธีการสอบโดยหลักเกณฑ์ วิธีการสอบ และการวัดผลให้เป็นไปตามที่สำนักงานปรมาณูเพื่อสันติกำหนดขึ้นข้อ๑๐ผู้ขอการรับรองเป็นเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยใหม่ต้องทำการสอบทั้งข้อเขียน การสอบภาคปฏิบัติและการทดสอบเดินเครื่องปฏิกรณ์ปรมาณูวิจัย โดยจะต้องยื่นเอกสารหลักฐานดังต่อไปนี้(๑) คำขอใบรับรองเป็นเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยตามแบบแนบท้ายในระเบียบฉบับนี้(๒) วุฒิการศึกษา(๓) หลักฐานการฝึกอบรมตามมาตรฐานหลักสูตรการฝึกอบรมเจ้าหน้าที่ปฏิบัติงานเดินเครื่องปฏิกรณ์ปรมาณูวิจัย(๔) หลักฐานประสบการณ์ เช่นเอกสารรับรองการปฏิบัติงานเป็นเจ้าหน้าที่เดินเครื่องปฏิกรณ์ปรมาณูวิจัยฝึกหัดหรือเอกสารรับรองประสบการณ์การปฏิบัติงานเดินเครื่องปฏิกรณ์ปรมาณูวิจัย(๕) ใบรับรองแพทย์ ต้องไม่เกิน ๖ เดือน ณ วันที่ยื่นคำขอการรับรองข้อ๑๑เจ้าหน้าที่ปฏิบัติงานเดินเครื่องปฏิกรณ์ปรมาณูวิจัยเดิมผู้ขอต่ออายุใบรับรอง จะทำการสอบเฉพาะข้อเขียนตามการฝึกอบรมหลักสูตรการศึกษาทบทวนความรู้ในมาตรฐานหลักสูตรการฝึกอบรมเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยโดยจะต้องยื่นเอกสารหลักฐานดังต่อไปนี้(๑)คำขอต่ออายุใบรับรองเป็นเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยตามแบบแนบท้ายในระเบียบฉบับนี้(๒) ใบรับรองเป็นเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยเดิม(๓) เอกสารรับรองประสบการณ์การปฏิบัติงานเดินเครื่องปฏิกรณ์ปรมาณูวิจัย(๔) ใบรับรองแพทย์ ต้องไม่เกิน ๖ เดือน ณ วันที่ยื่นคำขอต่ออายุใบรับรองหมวด ๓อายุของใบรับรองการต่ออายุใบรับรอง และการเพิกถอนใบรับรอง ข้อ๑๒ใบรับรองเจ้าหน้าที่ปฏิบัติงานเดินเครื่องปฏิกรณ์ปรมาณูวิจัย มีอายุ ๒ ปี นับตั้งแต่วันที่ออกใบรับรองให้ข้อ๑๓ การต่ออายุใบรับรองให้เป็นหน้าที่ของเจ้าหน้าที่ปฏิบัติงานเดินเครื่องปฏิกรณ์ปรมาณูวิจัยที่ถือใบรับรองนั้นดำเนินการยื่นขอต่ออายุใบรับรองภายใน ๖๐ วัน ก่อนใบรับรองหมดอายุข้อ๑๔ ให้เลขาธิการสำนักงานปรมาณูเพื่อสันติมีอำนาจในการเพิกถอนใบรับรองในกรณีดังต่อไปนี้(๑) ผู้ถือใบรับรองขาดคุณสมบัติตามที่กำหนดในมาตรฐานการรับรอง(๒) ผู้ถือใบรับรองเป็นบุคคลไร้ความสามารถ หรือเสมือนไร้ความสามารถ(๓) ผู้ถือใบรับรองได้รับโทษจำคุกโดยคำพิพากษาถึงที่สุดให้จำคุก เว้นแต่คดีความผิดที่เป็นลหุโทษหรือความผิดอันได้กระทำโดยประมาท(๔) ผู้ถือใบรับรองเป็นบุคคลล้มละลาย ซึ่งศาลยังไม่สั่งให้พ้นจากคดี(๕) ผู้ถือใบรับรองไม่ปฏิบัติตามกฎระเบียบความปลอดภัยทางรังสี (Radiation Safety) ความมั่นคงปลอดภัย (Security) และพิทักษ์ความปลอดภัยวัสดุนิวเคลียร์ (Safeguards)(๖)ผู้ถือใบรับรองไม่ได้ปฏิบัติงานที่เกี่ยวข้องกับเครื่องปฏิกรณ์ปรมาณูวิจัยอย่างต่อเนื่องในรอบ๒ ปี ที่ผ่านมาข้อ๑๕ บุคคลผู้ที่ถูกเพิกถอนใบรับรองถ้ามีความประสงค์จะขอใบรับรองใหม่สามารถดำเนินการขอใบรับรองใหม่ได้ โดยปฏิบัติตามที่กำหนดในระเบียบฉบับนี้และในมาตรฐานการรับรองบทเฉพาะกาล ข้อ๑๖บรรดาใบรับรองที่ออกให้ก่อนวันที่ระเบียบฉบับนี้มีผลใช้บังคับให้คงใช้ได้ต่อไปตามเงื่อนไข และระยะเวลาที่กำหนดไว้ในใบรับรอง แต่ไม่เกิน ๒ปีหลังจากระเบียบนี้มีผลบังคับใช้ข้อ๑๗ คำขอใบรับรองที่ได้ยื่นไว้ก่อนวันที่ระเบียบฉบับนี้มีผลใช้บังคับให้ถือเป็นคำขอใบรับรองตามระเบียบฉบับนี้ประกาศ ณ วันที่ ๖พฤศจิกายน พ.ศ. ๒๕๕๐โฆสิต ปั้นเปี่ยมรัษฎ์รองนายกรัฐมนตรีประธานกรรมการพลังงานปรมาณูเพื่อสันติ[เอกสารแนบท้าย]๑.คำขอใบรับรองเป็นเจ้าหน้าที่ปฏิบัติงานเดินเครื่องปฏิกรณ์ปรมาณูวิจัย๒.คำขอต่ออายุใบรับรอง๓.ใบรับรองเจ้าหน้าที่เดินเครื่องปฏิกรณ์ปรมาณูวิจัย๔.ใบรับรองเจ้าหน้าที่เดินเครื่องปฏิกรณ์ปรมาณูวิจัยอาวุโส๕.ใบรับรองเจ้าหน้าที่ควบคุมการเดินเครื่องปฏิกรณ์ปรมาณูวิจัย๖. มาตรฐานการรับรองเจ้าหน้าที่ปฏิบัติงานเดินเครื่องปฏิกรณ์ปรมาณูวิจัย(พปส.๐๑ - ปปว-๐๒)๗.มาตรฐานหลักสูตรการฝึกอบรมเจ้าหน้าที่ปฏิบัติงานเดินเครื่องปฏิกรณ์ปรมาณูวิจัย(พปส.๙ (๔) - ปปว-๐๑)(ดูข้อมูลจากภาพกฎหมาย)วัชศักดิ์/ผู้จัดทำ๑๒ มีนาคม ๒๕๕๑นภาพร/ปรับปรุง๑๐ มิถุนายน ๒๕๕๖วิชพงษ์/ตรวจ๔ กรกฎาคม ๒๕๕๖[๑] ราชกิจจานุเบกษา เล่ม ๑๒๕/ตอนพิเศษ ๔๘ ง/หน้า ๑๐/๕ มีนาคม ๒๕๕๑